ཕྱིས་སུ་ཁོ་བོས་ཕ་ཡུལ་གྱི་སློབ་འབྲིང་དུ་བོད་ཡིག་དགེ་རྒན་བྱེད་དུས།དབྱར་གནང་ངམ་དགུན་གནང་གང་ཡིན་མི་དྲན་ཡང་།ཐེངས་ཤིག་མཐོ་འབྲིང་གི་སློབ་མ་ཚོར་ལོར་མི་རིགས་དཔེ་སྐྲུན་ཁང་ནས་པར་དུ་བཏོན་པ་དེ་ཀློག་རྒྱུ་གདམས་ཤིང་།ཁོང་ཚོར་དཔེ་ཀློག་ཟིན་བྲིས་འབྲི་དགོས་པའི་བླང་བྱའང་བཏོན་མྱོང་།དེ་བཞིན་སྤྱི་ལོ་ཙམ་ནས་ཁོ་བོས་ཀྲུང་དབྱང་མི་རིགས་སློབ་ཆེན་གྱི་དངོས་གཞི་སློབ་མར་རྒྱ་བོད་གཉིས་ཀྱི་ལོ་རྒྱུས་ཡིག་ཚང་ལས་བྱུང་བའི་བོད་འབྲེལ་ལོ་རྒྱུས་ཞེས་པའི་ཁ་བྱང་ཐོག་ནས་སྔ་ཕྱིར་སློབ་སྐབས་གསུམ་ལ་སློབ་ཁྲིད་བྱས་ཤིང་།དེ་དུས་ཀྱང་བོད་ཀྱི་ལོ་རྒྱུས་གླེང་བའི་གཏམ་ཟུར་ལྟའི་དེབ་ཐོའི་གྲས་སུ་བཞག་སྟེ་ཁོང་ཅག་ལ་འོས་སྦྱོར་ཞུས་པ་ཡིན།ལྷག་པར་ལོར་དེབ་འདི་ཀྲུང་གོའི་བོད་རིག་པ་དཔེ་སྐྲུན་ཁང་ནས་བསྐྱར་པར་འདེབས་དུས་སུ་ང་རང་རྩོམ་སྒྲིག་འགན་ཁུར་པ་ཡིན་གཤིས།ཡང་བསྐྱར་མགོ་ནས་མཇུག་བར་ཞིབ་ཏུ་བཀླགས་པ་ཡིན་ལ།དཔེ་ཀློག་གི་གོ་རིམ་ཁྲོད་ནས་བློ་སྐྱེད་དང་ཚོར་སྣང་འདྲ་མིན་མང་པོ་བྱུང་མྱོང་།